stanford-oval/wikipedia huggingface dataset:
โครงการแมนแฮตตัน
การทิ้งระเบิดปรมาณูที่ฮิโรชิมะและนางาซากิ

หลังการทดลองระเบิดปรมาณูครั้งแรกไม่นาน ได้มีการใช้ระเบิดปรมาณูอย่างจริงจังในสงคราม ต้นเดือนสิงหาคม ค.ศ. 1945 สงครามกับเยอรมันได้สิ้นสุดลง ประธานาธิบดีแฟรงกลิน ดี. โรสเวลต์ถึงแก่กรรมในเดือนเมษายน และประธานาธิบดีแฮร์รี่ เอส. ทรูแมนดำรงตำแหน่งเป็นประธานาธิบดีแทน โดยทรูแมนต้องการชัยชนะอย่างรวดเร็ว จึงตัดสินใจทิ้งระเบิดปรมาณูลูกแรกลงที่เมืองฮิโรชิมะ ประเทศญี่ปุ่น และในอีก 2-3 วันต่อมา ระเบิดปรมาณูลูกที่สองถูกทิ้งลงที่เมืองนางาซากิ ภายหลังการระเบิดของระเบิดปรมาณูลูกที่สอง ญี่ปุ่นได้ประกาศยอมแพ้สงครามอย่างเป็นทางการ สงครามโลกครั้งที่ 2 จึงสิ้นสุดลง สหรัฐและฝ่ายสัมพันธมิตรจึงเป็นฝ่ายชนะ
ข่าวญี่ปุ่นประกาศยอมแพ้มาถึงลอสอาลาโมสในเวลาค่ำวันที่ 14 สิงหาคม ค.ศ. 1945 แม้จะดึกมากแล้ว แต่การฉลองชัยก็กระจายออกไปทั้งไซต์-วาย คิสเตียคาวสกีผู้เชี่ยวชาญวัตถุระเบิด กดปุ่มจุดระเบิดยิงปืนใหญ่ที่เรียงรายอยู่รอบลอสอาลาโมสที่เขาโยงสายชนวนมารวมกันไว้จุดเดียว พวกนักวิทยาศาสตร์ตะโกนเชียร์ให้กับพลุไฟของคิสเตียคาวสกีและดื่มให้กับสันติภาพ
เมื่อการฉลองผ่านไป เหล่านักวิทยาศาสตร์เริ่มหันกลับมาให้ความสนใจกับจำนวนผู้เสียชีวิตที่ฮิโรชิมะและนางาซากิ สงสัยว่าพวกเขาทำถูกหรือไม่ที่สร้างลูกระเบิดอะตอมขึ้นมา ความเร่งด่วนของโครงการแมนแฮตตันหมดลงแล้ว นักวิทยาศาสตร์ค่อย ๆ ทยอยจากไปทีละคนสองคน เดือนตุลาคมปีนั้นเองเขาก็ออกไปอยู่ที่วอชิงตัน ส่วนแฟร์มีและเทลเลอร์กลับไปที่ชิคาโก ในที่สุดแม้แต่กองทัพก็ถอนตัวออกไป โกรฟส์ยกเลิกมณฑลทหารช่างแมนแฮตตันเมื่อวันที่ 1 มกราคม ค.ศ. 1947 กฎหมายฉบับใหม่แปลงโครงการนี้เป็นของพลเรือนในชื่อว่า คณะกรรมาธิการพลังงานปรมาณู (Atomic Energy Commission หรือ AEC)
บทสรุปของโครงการแมนแฮตตันจบลงที่คำแถลงบางตอนของแฮร์รี เอส. ทรูแมน ในวันที่ 6 สิงหาคม ค.ศ. 1945 ว่า “......เมื่อ 16 ชั่วโมงก่อน เครื่องบินของอเมริกันลำหนึ่งได้ทิ้งลูกระเบิดที่เมืองฮิโรชิมะซึ่งเป็นฐานทัพสำคัญแห่งหนึ่งของประเทศญี่ปุ่น ลูกระเบิดนี้มีพลังมากกว่า ทีเอ็นที 20,000 ตัน รุนแรงกว่าลูกระเบิดที่รุนแรงที่สุดที่ชื่อว่าแกรนด์สแลมของอังกฤษถึง 2,000 เท่า....มันคือลูกระเบิดอะตอม.....เราได้ใช้จ่ายไปเป็นเงิน 2 พันล้านดอลลาร์ในการเดินพันทางวิทยาศาสตร์ครั้งใหญ่ที่สุดในประวัติศาสตร์และเราชนะพนัน”
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โครงการแมนแฮตตัน
ลอสอาลาโมส รัฐนิวเม็กซิโก
บ้านพักและห้องทดลองบริเวณ<br\>ลอสอาลาโมส โครงการแมนแฮตตัน
เจ. รอเบิร์ต ออปเพนไฮเมอร์ และทีมนักวิทยาศาสตร์ ค.ศ. 1946 ซึ่งประกอบไปด้วย Norris Bradbury, John Manley, Enrico Fermi, J.M.B. Kellogg, Richard Feynman, Oliver Haywood และ Edward Teller
การทดลองระเบิดปรมาณูที่ทะเลทรายในรัฐนิวเม็กซิโก วันที่ 16 กรกฎาคม ค.ศ. 1945
สภาพหลังจากทิ้งระเบิดปรมาณูที่ฮิโรชิมะ (ถ่ายโดยนักบิน) ค.ศ. 1945
ภาพการทิ้งระเบิดที่นางาซากิ ค.ศ. 1945
อนุสรณ์สันติภาพฮิโรชิมะ ซึ่งเป็นอนุสรณ์สถานเตือนใจถึงการทิ้งระเบิดปรมาณูในสงครามโลกครั้งที่ 2
โทะริอิในนางาซากิ ที่ได้รับความเสียหายจากทิ้งระเบิดปรมาณูในสงครามโลกครั้งที่ 2
พระเจ้าสิริบุญสาร

พระเจ้าไชยเชษฐาธิราชที่ 3 หรือ พระเจ้าศิริบุญสาร เป็นเจ้าผู้ครองอาณาจักรล้านช้างเวียงจันทน์ ลำดับที่ 4 (พ.ศ. 2294 - พ.ศ. 2322) พระราชโอรสในเจ้าองค์ลอง, เสียเอกราชแก่สยามในปี พ.ศ. 2322
ไค รูนีย์

| ข้อมูลส่วนตัว |
| --- | --- | --- | --- |
ชื่อเต็ม:  ไค เวย์น รูนีย์
วันเกิด:   (2009-11-02) 2 พฤศจิกายน ค.ศ. 2009 (15 ปี)
สถานที่เกิด:  ลิเวอร์พูล อังกฤษ
ตำแหน่ง:  กองหน้า
ข้อมูลสโมสร
สโมสรปัจจุบัน:  แมนเชสเตอร์ยูไนเต็ด
ไค เวย์น รูนีย์ (อังกฤษ: Kai Wayne Rooney, เกิด 2 พฤศจิกายน 2009) เป็นนักฟุตบอลเยาวชนชาวอังกฤษ ปัจจุบันเล่นในตำแหน่งกองหน้าให้กับทีมเยาวชนของแมนเชสเตอร์ยูไนเต็ด
ชีวิตในวัยเด็ก

ไคเกิดเมื่อวันที่ 2 พฤศจิกายน 2009 ที่โรงพยาบาลสตรีลิเวอร์พูล เป็นลูกชายคนโตของเวย์น รูนีย์ อดีตกองหน้าทีมชาติอังกฤษ และอดีตดาวยิงสูงสุดตลอดกาลของแมนเชสเตอร์ ยูไนเต็ด และคอลีน รูนีย์
ระดับสโมสร

ในเดือนตุลาคม 2016 ไคลงทะเบียนกับศูนย์ฝึกเยาวชนของแมนเชสเตอร์ยูไนเต็ด แต่เปลี่ยนไปอยู่กับคู่แข่งอย่างแมนเชสเตอร์ซิตีเพียง 2 เดือนต่อมา หลังจากที่พ่อของเขาย้ายไปเล่นให้กับดีซียูไนเต็ดในเมเจอร์ลีกซอกเกอร์ ในปี 2018 ไคได้เข้าร่วมทีม Bethesda Soccer Club ในเกเธอร์สเบิร์ก, รัฐแมริแลนด์
หลังจากที่เวย์น รูนีย์กลับมาสู่วงการฟุตบอลอังกฤษกับดาร์บีเคาน์ตีในฐานะผู้จัดการทีม–ผู้เล่นในปี 2020 ไค รูนีย์ก็ตกเป็นข่าวเชื่อมโยงกับการกลับแมนเชสเตอร์ซิตี อย่างไรก็ตาม หลังจากการทดสอบฝีเท้ากับคู่แข่งอย่างแมนเชสเตอร์ยูไนเต็ด เขาได้เข้าร่วมทีมปีศาจแดงในเดือนธันวาคมของปีเดียวกัน โดยพ่อของเขาระบุว่าเขาได้รับข้อเสนอจากทีมอื่น แต่เป็น "การตัดสินใจของเขา" ที่จะเข้าร่วมทีมแมนเชสเตอร์ยูไนเต็ด
กรุงเทพมหานคร (เพลง)

สำหรับความหมายอื่น ดูที่ กรุงเทพ (แก้ความกำกวม)
| "กรุงเทพมหานคร"> เพลงโดยอัสนี-วสันต์.จากอัลบั้มฟักทอง |
| --- | --- |
วางจำหน่าย: 12 กุมภาพันธ์ 2532 (2532-02-12)
สตูดิโอ: คาราบาว สตูดิโอ
แนวเพลง: ร็อก
ความยาว: 6:18
ค่ายเพลง: จีเอ็มเอ็ม แกรมมี่
ผู้ประพันธ์ดนตรี:  อัสนี โชติกุล  กฤษณ์ โชคทิพย์พัฒนา 
ผู้ประพันธ์เนื้อเพลง:  พระบาทสมเด็จพระพุทธยอดฟ้าจุฬาโลกมหาราช  พระบาทสมเด็จพระนั่งเกล้าเจ้าอยู่หัว  พระบาทสมเด็จพระจอมเกล้าเจ้าอยู่หัว 
โปรดิวเซอร์: อัสนี โชติกุล
ฟักทอง รายชื่อเพลง
10 เพลง ยินดีไม่มีปัญหา  อยากจะลืม  วัวลืมตัว  สุขใจ  กรุงเทพมหานคร  ได้อย่างเสียอย่าง  ทองไม่รู้ร้อน  ไม่เกี่ยวกัน  หัวใจสะออน  ฟักทอง 

มิวสิกวิดีโอ
กรุงเทพมหานคร [เกิดทันล้านตลับ] ที่ยูทูบ
 
"กรุงเทพมหานคร" เป็นเพลงของอัสนี-วสันต์ ลำดับที่ 5 ในอัลบั้ม ฟักทอง ซึ่งเผยแพร่เมื่อวันที่ 12 กุมภาพันธ์ พ.ศ. 2532 โดยมีความพิเศษ เนื่องจาก อัสนี โชติกุล และ กฤษณ์ โชคทิพย์พัฒนา นำชื่อเต็มของกรุงเทพมหานคร ซึ่งพระราชนิพนธ์โดย พระบาทสมเด็จพระพุทธยอดฟ้าจุฬาโลกมหาราช พระบาทสมเด็จพระนั่งเกล้าเจ้าอยู่หัว และ พระบาทสมเด็จพระจอมเกล้าเจ้าอยู่หัว มาใส่ทำนองขับร้องเป็นจำนวน 7 รอบ และเรียบเรียงเป็นดนตรีร็อกความยาว 6:18 นาที ทำให้ได้รับความนิยมมาจนถึงปัจจุบัน เนื่องจากทำให้ประชาชนสามารถจำชื่อเต็มของกรุงเทพมหานครได้ง่ายขึ้น
โควตาดรูป

โควตาดรูป (อังกฤษ: Droop quota) เป็นโควตาที่ใช้กันทั่วไปสำหรับระบบการลงคะแนนแบบถ่ายโอนคะแนนเสียง (STV) นอกจากนี้ยังใช้กันในการเลือกตั้งระบบสัดส่วนแบบบัญชีรายชื่อซึ่งใช้วิธีเหลือเศษสูงสุดในการคำนวณจำนวนที่นั่งที่ได้รับ
ในการเลือกตั้งแบบถ่ายโอนคะแนนเสียง โควตาคือจำนวนคะแนนเสียงขั้นต่ำที่ผู้สมัครแต่ละรายจะต้องได้รับจึงจะได้รับเลือกตั้ง คะแนนเสียงส่วนที่เกินจากโควตาจะถูกถ่ายโอนไปให้ผู้สมัครรายอื่นตามที่ระบุไว้ในบัตรเลือกตั้ง โควตาดรูปคิดค้นขึ้นใน ค.ศ. 1868 โดยเฮนรี ริชมอนด์ ดรูป (ค.ศ. 1831–1884) ทนายความและนักคณิตศาสตร์ชาวอังกฤษ เพื่อมาใช้ทดแทนโควตาแฮร์
ในปัจจุบันโควตาดรูปใช้กันอย่างแพร่หลายในการเลือกตั้งแบบถ่ายโอนคะแนนเสียงส่วนใหญ่เกือบทั้งหมด รวมถึงการเลือกตั้งแบบอื่น ๆ ที่อยู่ในขอบเขตของการถ่ายโอนคะแนนเสียงซึ่งใช้ในอินเดีย ไอร์แลนด์ ไอร์แลนด์เหนือ มอลตา และออสเตรเลีย เป็นต้น
โควตาดรูปมีความคล้ายคลึงกับโควตาฮาเกินบัค-บิชช็อฟ ซึ่งมีความเรียบง่ายกว่าในการคำนวณ ซึ่งในบางกรณีจึงถูกเหมารวมว่าเป็นโควตาดรูปไปโดยปริยาย
การคำนวณ

การคำนวณที่แน่ชัดของโควตาดรูปนั้นมีหลายแหล่ง ในสูตรคำนวณต่อไปนี้นำมาจากประเทศไอร์แลนด์
\left\lfloor {\frac {\text{total valid poll}}{{\text{seats}}+1}}\right\rfloor +1
หรือ
 \operatorname {Integer} \left({\frac {\text{total valid poll}}{{\text{seats}}+1}}\right)+1
โดยที่:
{\text{total valid poll}} = จำนวนคะแนนเสียงทั้งหมด (คะแนนดี) ในการเลือกตั้ง
{\text{seats}} = จำนวนที่นั่งที่จะต้องจัดสรรทั้งหมดในการเลือกตั้ง
\lfloor \rfloor  or  \operatorname {Integer} () คือเลขจำนวนเต็ม หรือบางครั้งเขียนเป็น  \operatorname {floor} ()
โควตาดรูปนั้นคือจำนวนที่น้อยที่สุดซึ่งสามารถรับรองได้ว่าจะไม่มีจำนวนผู้สมัครจะได้รับคะแนนถึงโควตาเกินกว่าจำนวนที่นั่งที่มีอยู่ ซึ่งเป็นคุณสมบัติพิเศษของโควตานี้ ในการเลือกตั้งแบบที่หาผู้ชนะเพียงคนเดียว ซึ่งในกรณีของการเลือกตั้งแบบถ่ายโอนคะแนนเสียง (STV) นี้จะกลายเป็นแบบหลายรอบในทันที (instant-runoff) โดยปริยาย และโควตาดรูปจะเท่ากับจำนวนคะแนนเสียงข้างมากเด็ดขาด
สูตรคำนวณนั้นคิดตามความต้องการเฉพาะที่จะต้องให้จำนวนคะแนนเสียงที่ของเหล่าผู้ชนะการเลือกตั้งได้รับนั้นจะต้องมากกว่าคะแนนเสียงทั้งหมดที่เหลืออยู่ที่ผู้สมัครที่เหลือได้รับ (โควตาดรูป – 1)
ตัวอย่าง > การลงคะแนนแบบถ่ายโอนคะแนนเสียง

สมมติว่าในการลงคะแนนแบบถ่ายโอนคะแนนเสียง นั้นมีการเลือกตั้งผู้แทนจำนวน 2 ที่นั่ง โดยมีผู้สมัครจำนวนทั้งหมด 3 คน ได้แก่ แอนเดรีย คาร์เตอร์ และแบรด มีผู้ลงคะแนนทั้งหมด 102 คน โดยในจำนวนนี้มี 2 คนเป็นบัตรเสีย ดังนั้นจึงนำบัตรลงคะแนนแค่ 100 ใบในการนับคะแนน โดยมีผลดังนี้
| ผู้ลงคะแนน 45 คน | ผู้ลงคะแนน 25 คน | ผู้ลงคะแนน 30 คน |
| --- | --- | --- |
|  แอนเดรีย  คาร์เตอร์ |  คาร์เตอร์ |  แบรด |
มีผู้ลงคะแนนทั้งหมดรวม 102 คน แต่สองคนนั้นเป็นบัตรเสียจึงสามารถนำบัตรลงคะแนนมานับได้เพียงแค่บัตรดีจำนวน 100 ใบ โดยมีผู้แทนจำนวน 2 ที่นั่ง โควตาดรูปจึงคำนวณได้ผลลัพธ์ดังนี้
โดยนำผลลัพธ์มาปัดเศษลงเท่ากับโควตาดรูปคือ 34 โดยเริ่มทำการนับคะแนนเรียงจากลำดับความชอบจากลำดับแรกก่อน และได้คะแนนเสียงสำหรับผู้สมัครแต่ละคนดังนี้
แอนเดรีย 45 คะแนน
คาร์เตอร์ 25 คะแนน
แบรด 30 คะแนน
ในการนับครั้งแรก แอนเดรียซึ่งมีคะแนนเสียงรวม 45 คะแนน ซึ่งถือว่าเกินโควตาที่คำนวณมาได้ที่ 34 คะแนน จึงชนะการเลือกตั้งไปรายแรก โดยแอนเดรียมีคะแนนเสียงส่วนเกินจากโควตาจำนวน 11 คะแนน และในบัตรลงคะแนนทั้งหมดที่เลือกแอนเดรียนั้นเลือกคาร์เตอร์เป็นลำดับถัดไปทั้งหมด ดังนั้นคะแนนเสียงส่วนเกิน 11 คะแนนจะถูกถ่ายโอนไปให้คาร์เตอร์ ในรอบที่สองผลรวมคะแนนสำหรับผู้สมัครแต่ละคนเป็นดังนี้
คาร์เตอร์ 36 คะแนน
แบรด 30 คะแนน
ในกรณีนี้ คาร์เตอร์ได้รับคะแนนรวมเกินโควตา และได้รับเลือกตั้งไปเป็นคนที่สอง ดังนั้นผู้ชนะการเลือกตั้งในครั้งนี้ได้แก่ แอนเดรีย และคาร์เตอร์
เปรียบเทียบกับโควตาแฮร์

โควตาดรูปจะมีค่าน้อยกว่าโควตาแฮร์อยู่เสมอ และจะมีประสิทธิภาพต่อการนับบัตรลงคะแนนเนื่องจากผู้สมัครจะต้องได้รับคะแนนในโควตาจำนวนน้อยกว่าถึงจะชนะการเลือกตั้ง โดยรวมแล้วทั้งสองโควตาได้ผลลัพธ์ที่ใกล้เคียงกันเนื่องจากผู้สมัครที่ได้รับคะแนนถึงโควตาดรูปจะเป็นไปไม่ได้เลยที่จะไม่ชนะการเลือกตั้ง อย่างไรก็ตามผลลัพธ์อาจมีความแตกต่างไปได้โดยเฉพาะในกรณีสำหรับที่นั่งสุดท้ายโดยหากนับจากการถ่ายโอนลำดับความชอบในบัตรลงคะแนน
ในระบบสัดส่วนแบบบัญชีรายชื่อซึ่งเป็นระบบการลงคะแนนที่มีผู้ชนะได้หลายคนนั้น โควตาแฮร์จะส่งผลดีต่อพรรคการเมืองขนาดเล็กมากกว่าโควตาดรูปเนื่องจากมีโอกาสมากกว่าที่พรรคจะชนะที่นั่งสุดท้ายได้ โดยหลักการทั่วไปของระบบสัดส่วนนั้นจะได้เปรียบกับโควตาแฮร์มากกว่า
ในระบบถ่ายโอนคะแนนเสียงซึ่งเป็นระบบการลงคะแนนที่มีผู้ชนะได้หลายคนเช่นกัน โดยในโควตาแฮร์นั้นเป็นไปได้ที่พรรคการเมืองที่ได้รับคะแนนเสียงข้างมากจากผู้ลงคะแนนนั้นจะได้รับที่นั่งน้อยกว่าครึ่งหนึ่งหากผู้ลงคะแนนไม่กระจายคะแนนเสียงออกไปให้กับผู้สมัครของพรรคอย่างเท่าๆ กัน ส่วนในระบบสัดส่วนแบบบัญชีรายชื่อซึ่งใช้โควตาแฮร์นั้น พรรคการเมืองที่ได้รับคะแนนเสียงข้างมากสามารถได้ที่นั่งน้อยกว่าครึ่งหนึ่งโดยขึ้นอยู่กับการกระจายคะแนนเสียงของผู้ลงคะแนนโดยเปรียบเทียบกับพรรคการเมืองอื่นๆ หลักการผู้ได้รับคะแนนเสียงข้างมากครองนั้นมักจะได้เปรียบกับโควตาดรูป
ในระบบถ่ายโอนคะแนนเสียงซึ่งมีผู้ชนะเพียงคนเดียวนั้น (ซึ่งกลายเป็นการลงคะแนนแบบหลายรอบในทันทีโดยหลักการ) ทั้งสองโควตาจะได้ผลลัพธ์เหมือนกัน
ในปัจจุบัน โควตาดรูปเป็นโควตาที่นิยมใช้ในการลงคะแนนแบบถ่ายโอนคะแนนเสียง
เปรียบเทียบกับโควตาฮาเกินบัค-บิชช็อฟ

เนื่องจากโควตาดรูปจะไม่ได้รับรองให้พรรคการเมืองที่ได้คะแนนเสียงข้างมากเด็ดขาดนั้นไม่ได้ที่นั่งจำนวนน้อยกว่าครึ่งหนึ่ง โดยมีเพียงโควตาเดียวที่กรณีเช่นนี้จะไม่สามารถเกิดขึ้นได้ คือ โควตาฮาเกินบัค-บิชช็อฟ ซึ่งมีขนาดโควตาที่น้อยกว่าโควตาดรูปเล็กน้อย โดยมีสูตรคำนวนเหมือนกับกับโควตาดรูปยกเว้นแต่ตัวหารจะไม่มีการเพิ่มขึ้นเป็นจำนวนเต็ม อีกข้อแตกต่างระหว่างสองโควตานี้คือในโควตาดรูปนั้นจะเป็นไปไม่ได้เลยในหลักคณิตศาสตร์ที่จะมีผู้สมัครจะชนะที่นั่งเกินจำนวนที่นั่งที่มี แต่อย่างไรก็ดีการได้รับที่นั่งเท่ากับก็ยังเกิดขึ้นได้ ส่วนในโควตาฮาเกินบัค-บิชช็อฟนั้นสามารถเกิดเหตุการณ์นี้ได้แต่เมื่อเกิดขึ้นจะถือว่าเสมอกันและผู้สมัครเพียงคนเดียวจะได้รับเลือกโดยการสุ่ม
ไคล์ วอล์กเกอร์-ปีเตอส์

นักฟุตบอลทีมชาติอังกฤษ
ระวังสับสนกับ ไคล์ วอล์กเกอร์
| ข้อมูลส่วนตัว |
| --- | --- | --- | --- |
ชื่อเต็ม:  ไคล์ เลโอนาร์ดัส วอล์กเกอร์-ปีเตอส์
วันเกิด:   (1997-04-13) 13 เมษายน ค.ศ. 1997 (27 ปี)
สถานที่เกิด:  ลอนดอน อังกฤษ
ส่วนสูง:  5 ft 8 in (1.73 m)
ตำแหน่ง:  กองหลัง
ข้อมูลสโมสร
สโมสรปัจจุบัน:  เซาแทมป์ตัน
หมายเลข:  2
สโมสรเยาวชน
2013–2015:  ทอตนัมฮอตสเปอร์
สโมสรอาชีพ*
| ปี |  ทีม |  ลงเล่น |  (ประตู) |
| 2015–2020 |  ทอตนัมฮอตสเปอร์ |  12 |  (0) |
| 2020 |  → เซาแทมป์ตัน (ยืม) |  10 |  (0) |
| 2020– |  เซาแทมป์ตัน |  93 |  (2) |
ทีมชาติ‡
| 2014–2015 |  อังกฤษ อายุไม่เกิน 18 ปี |  6 |  (0) |
| 2015–2016 |  อังกฤษ อายุไม่เกิน 19 ปี |  12 |  (0) |
| 2016–2017 |  อังกฤษ อายุไม่เกิน 20 ปี |  10 |  (0) |
| 2017–2019 |  อังกฤษ อายุไม่เกิน 21 ปี |  9 |  (0) |
| 2022– |  อังกฤษ |  2 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 19:39, 28 พฤษภาคม 2023 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:49, 29 มีนาคม 2022 (UTC)
ไคล์ เลโอนาร์ดัส วอล์กเกอร์-ปีเตอส์ (อังกฤษ: Kyle Leonardus Walker-Peters; เกิด 13 เมษายน ค.ศ. 1997) เป็นนักฟุตบอลอาชีพชาวอังกฤษที่เล่นในตำแหน่งฟุลแบ็กให้แก่เซาแทมป์ตันในอีเอฟแอลแชมเปียนชิป และทีมชาติอังกฤษ
ชีวิตส่วนตัว

วอล์กเกอร์-ปีเตอส์เกิดที่เอดมันตัน ลอนดอน ฟิล พาร์กเกอร์ ลุงของเขาเป็นอดีตนักฟุตบอลอาชีพที่เล่นให้กับมิลล์วอลล์และชาร์ลตันแอธเลติก
คดีระหว่างสมาคมปืนเล็กยาวและปืนสั้นรัฐนิวยอร์ก กับบรูเอน

| คดีระหว่างสมาคมปืนเล็กยาวและปืนสั้นรัฐนิวยอร์ก กับบรูเอน> New York State Rifle & Pistol Association, Inc. v. Bruen |
| --- | --- |

ตราศาลสูงสุดสหรัฐ
สาระแห่งคดี
คำร้อง: ขอให้วินิจฉัยว่า การแก้ไขเพิ่มเติมรัฐธรรมนูญครั้งที่ 2 เปิดให้รัฐบาลห้ามพลเมืองที่เคารพกฎหมายมิให้พกพาปืนพกนอกเคหะสถานเพื่อป้องกันตัวหรือไม่
คู่ความ
ผู้ร้อง: สมาคมปืนเล็กยาวและปืนสั้นรัฐนิวยอร์ก กับพวก
ผู้ถูกร้อง: เควิน พี. บรูเอน ในตำแหน่งราชการเป็นผู้กำกับการตำรวจรัฐนิวยอร์ก กับพวก
ศาล
ศาล: ศาลสูงสุดสหรัฐ
ตุลาการ: ประธาน: John Roberts  ตุลาการสมทบ: Clarence Thomas Stephen Breyer Samuel Alito Sonia Sotomayor Elena Kagan Neil Gorsuch Brett Kavanaugh Amy Coney Barrett
วินิจฉัย
" การแก้ไขเพิ่มเติมรัฐธรรมนูญครั้งที่ 2 และ 14 คุ้มครองสิทธิของปัจเจกบุคคลในการพกพาปืนพกสำหรับป้องกันตัวนอกเคหะสถาน ข้อกำหนดเหตุอันเหมาะสมของนิวยอร์กละเมิดการแก้ไขเพิ่มเติมรัฐธรรมนูญครั้งที่ 14 ในข้อที่ว่าขัดขวางพลเมืองที่เคารพกฎหมายที่มีความจำเป็นป้องกันตัวตามปกติมิให้ใช้สิทธิครอบครองและพกพาอาวุธของพวกเขา "
ลงวันที่: 23 มิถุนายน 2022
กฎหมาย: การแก้ไขเพิ่มเติมรัฐธรรมนูญสหรัฐครั้งที่ 2 และ 14
เว็บไซต์
20-843
คดีระหว่างสมาคมปืนเล็กยาวและปืนสั้นรัฐนิวยอร์ก กับบรูเอน (อังกฤษ: New York State Rifle & Pistol Association, Inc. v. Bruen), 597 U.S. ___ (2022), เป็นคำวินิจฉัยหลักหมุดของศาลสูงสุดสหรัฐที่เกี่ยวข้องกับการแก้ไขเพิ่มเติมรัฐธรรมนูญสหรัฐครั้งที่ 2 คดีมีเนื้อหาเกี่ยวกับความชอบด้วยรัฐธรรมนูญของรัฐบัญญัติซัลลิแวนปี 1911 ซึ่งเป็นกฎหมายของรัฐนิวยอร์กที่กำหนดให้ผู้สมัครเอาใบอนุญาตพกพาปืนสั้นแบบปกปิดติดตัวโดยไม่มีข้อจำกัดจะต้องแสดง "เหตุอันเหมาะสม" หรือความจำเป็นพิเศษที่ต่างจากสาธารณชนทั่วไปจึงจะใช้ได้
ในคำวินิจฉัย 6–3 องค์คณะผู้พิพากษาฝ่ายข้างมากวินิจฉัยว่ากฎหมายดังกล่าวขัดต่อรัฐธรรมนูญ และวินิจฉัยว่าการพาพาปืนสั้นในที่สาธารณะเป็นสิทธิตามรัฐธรรมนูญภายใต้การแก้ไขเพิ่มเติมรัฐธรรมนูญครั้งที่ 2 การขึ้นทะเบียนอาวุธปืนของรัฐนั้นไม่เป็นการละเมิดสิทธินั้นตราบเท่าที่รัฐยังอยู่ในขอบเขตระบบ "shall-issue" คือทางการห้ามใช้ดุลยพินิจนอกเหนือจากข้อกำหนดตามกฎหมายในการออกใบอนุญาต ซึ่งจะทำให้งดออกใบอนุญาตได้เฉพาะกรณีไม่ผ่านการตรวจสอบภูมิหลังหรือที่คล้ายกัน
โครงข่ายสามเหลี่ยมของรูปหลายเหลี่ยม

โครงข่ายสามเหลี่ยมของรูปหลายเหลี่ยม (อังกฤษ:Polygon Triangulation) คือการแบ่งรูปหลายเหลี่ยมเป็นเซ็ทของสามเหลี่ยมที่มากกว่า 1 รูป ซึ่งไม่ทับกันเลย สำหรับขั้นตอนวิธีที่ใช้ในการแบ่งนั้นสำหรับรูปหลายเหลี่ยมที่มีและไม่มีรูภายในจะแตกต่างกัน
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีการตัดหู (Ear Clipping Method)

วิธีที่ได้รับความนิยมและง่ายในการเขียนวิธีหนึ่งคือการตัดสามเหลี่ยมที่เป็น “หู” สามเหลี่ยมที่เป็นหูคือสามเหลี่ยมที่มีด้าน 2 ด้านอยู่ที่ขอบของรูปหลายเหลี่ยมและด้านที่เหลืออยู่ในด้านในทั้งหมด ซึ่งวิธีนี้จะใช้ได้กับรูปหลายเหลี่ยมที่ไม่มีรูภายในเท่านั้น โดยรูปหลายเหลี่ยมเหล่านั้นที่มีมุมมากกว่า 4 มุมขึ้นไป จะมี 2 หูเป็นอย่างน้อย หลังจากตัดทิ้งไปแล้วก็จะได้รูปหลายเหลี่ยมใหม่ที่มีจุดยอดมากกว่าเท่ากับ 3 ให้ทำต่อไปเรื่อยๆจนหมดก็จะได้เซ็ทของสามเหลี่ยมทั้งหมด ซึ่งเวลาที่ใช้จะเป็น  O(n^{2})  วิธีในการหาหูนั้นถูกค้นพบโดย Hossam ElGindy, Hazel EverettHazel Everett และ Godfried Toussaint โดยในการหาหูจะใช้เวลาเป็น  O(n)
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีการตัดหู (Ear Clipping Method) > รหัสเทียม

กำหนดให้ GSP คือรูปหลายเหลี่ยมย่อยของ P ที่เกิดจากการลากเส้นทแยงมุมจากมุมหนึ่งไปสู่อีกมุมหนึ่งเพียงเส้นเดียว
Function FindAnEar (GSP, pi)
 if pi is an ear then
  return pi
  Find a vertex pj such that (pi, pj) is a diagonal of GSP.Let GSP' be the good sub-polygon of GSP formed by (pi, pj).
 Re-label the         vertices of GSP' so that pi = p0 and pj = pk-1 (or pj = p0 and pi = pk-1 as appropriate) where k is the number of vertices of GSP'.
  FindAnEar (GSP', floor (k/2))
End FindAnEar
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีรูปหลายเหลี่ยมทางเดียว (Monotone Polygons Method)

เราสามารถแบ่งรูปหลายเหลี่ยมให้กลายเป็นรูปหลายเหลี่ยมทางเดียวได้
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีรูปหลายเหลี่ยมทางเดียว (Monotone Polygons Method) > ขั้นตอนวิธี > 1. แยกรูปหลายเหลี่ยมให้กลายเป็นสี่เหลี่ยมคางหมู

กำหนดให้ S คือเซ็ทของเส้นขอบของรูปหลายเหลี่ยมที่ไม่ใช่เส้นแนวนอนและไม่ตัดกัน ขั้นตอนวิธีแบบสุ่ม (อังกฤษ: Randomised Algorithm) จะถูกใช้เพื่อสร้างสี่เหลี่ยมคางหมูจากเส้นตรงใน S ซึ่งจะทำโดยจะดึงเส้นตรงใน S ออกมาทีละเส้นแบบสุ่มเพื่อสร้างเป็นสี่เหลี่ยมคางหมู วิธีนี้จะแบ่งรูปหลายเหลี่ยมเป็นสี่เหลี่ยมคางหมูจำนวนหนึ่งตัวสี่เหลี่ยมคางหมูนี้สามารถลดรุปเป็นสามเหลี่ยมได้ถ้ามีขอบด้านใดด้านหนึ่งมีความยาวด้านนอนเป็นศูนย์ สำหรับเงื่อนไขที่ว่าเส้นในเซ็ทจะต้องไม่เป็นเส้นนอนนั้นมีขึ้นเพื่อจำกัดจำนวนที่ต้องทำให้ลดน้อยลง แต่ก็ไม่ได้ส่งผลอะไรต่อผลลัพธ์ที่จะได้ ซึ่งจากที่ Siedal ได้พิสูจน์ไว้เราสรุปได้ว่าขั้นตอนนี้ใช้เวลาในการทำงานเป็น  O(nlogn)
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีรูปหลายเหลี่ยมทางเดียว (Monotone Polygons Method) > ขั้นตอนวิธี > 2.	แยกสี่เหลี่ยมคางหมูออกเป็นรูปหลายเหลี่ยมทางเดียว

รูปหลายเหลี่ยมทางเดียวคือรูปหลายเหลี่ยมที่มีสายโซ่ทางเดียวในแกน  y  2 สาย รูปหลายเหลี่ยมเหล่านี้จะถูกคำนวณจากการแบ่งรูปเป็นสี่เหลี่ยมคางหมูโดยการตรวจสอบว่ามุม 2 มุมหนึ่งๆของรูปหลายเหลี่ยมเดิมนั้นอยู่บนฝั่งเดียวกันหรือไม่ ขั้นตอนนี้ใช้เวลาเป็นเชิงเส้น  O(n)
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีรูปหลายเหลี่ยมทางเดียว (Monotone Polygons Method) > ขั้นตอนวิธี > 3.	แยกรูปหลายเหลี่ยมทางเดียวเป็นสามเหลี่ยม

รูปหลายเหลี่ยมทางเดียวสามารถแยกเป็นสามเหลี่ยมได้โดยใช้ขั้นตอนวิธีเชิงละโมบ โดยให้ตัดมุมเว้าไปเรื่อยๆ ซึ่งในส่วนนี้จะใช้เวลาเป็น  O(n)
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > วิธีรูปหลายเหลี่ยมทางเดียว (Monotone Polygons Method) > รหัสเทียม

Input: Monotone polygon P
Output: Set of triangles
     
Sort the n vertices belonging to polygon P with respect to x-coordinate and store them in V.
Initialize sweep-line active list L
 L = a list with the first two points of V
WHILE V is not empty DO
 /* Extract the next vertex from V */
 p = MIN (V)
 IF (p is opposite to points in L) THEN
  WHILE |L| > 1 DO
   Output Triangle {First (L), Second (L),p}
   REMOVE (FIRST (L)) 
  Add p to L
 ELSE
  WHILE (Angle{Last (L), Previous (Last (L)), p}is convex .AND. |L| > 1) DO
   Output Triangle {last (L), Previous (last), p}
   REMOVE last (L) 
  /*  The angle is reflex or cardinality of L is 1 */
  Add p to L
โครงร่างสามเหลี่ยมของรูปหลายเหลี่ยมแบบไม่มีจุดยอดเพิ่มเติม > ความซับซ้อนในการคำนวณ

โครงข่ายสามเหลี่ยมของรูปหลายเหลี่ยมนั้นเป็นปัญหาที่มีการคิดกันมานานแล้วว่าจะสามารถทำให้ได้ไวกว่า  O(nlogn) ได้หรือไม่ ในปี 1990 นั้น David G. Kirkpatrick,David G. Kirkpatrick, Robert E. Tarjan ได้ค้นพบขั้นตอนวิธีที่ใช้เวลาเพียง  O(nloglogn) สำหรับวิธีใช้ขั้นตอนวิธีแบบสุ่มนั้นเช่นขั้นตอนวิธีของ Seidel's or Clarkson et al.'s, ใช้เวลาเป็น  O(nlog*n) ซึ่งในความเป็นจริงแล้วแทบไม่ต่างอะไรกับ  O(n) เลย
นอกจากวิธีการข้างต้นแล้ว Bernard Chazelle  ยังได้แสดงให้เห็นว่าโครงข่ายสามเหลี่ยมของรูปหลายเหลี่ยมนั้นสามารถหาได้ด้วยเวลาเชิงเส้น แต่ขั้นตอนวิธีนั้นมีความซับซ้อนมาก
ต่อมาในปี 1998 ขั้นตอนวิธีที่ใช้เวลาเฉลี่ยเป็น  O(n) ก็ได้ถูกค้นพบและตีพิมพ์โดย Alexey V. Skvortsov และ Yuri L. Kostyuk โดยขั้นตอนวิธีนี้จะใช้หลักการของกำหนดการพลวัตในการจำรูปสามเหลี่ยม
ส่วนความซับซ้อนทางด้านเวลาของขั้นตอนวิธีในการหาโครงข่ายสามเหลี่ยมของรูปสามเหลี่ยมที่มีรูภายในนั้นจะใช้เวลาเป็น  \Omega (nlogn)
เนื้อหาอื่นๆที่เกี่ยวข้องหรือใกล้เคียง

http://sigbjorn.vik.name/projects/Triangulation.pdf เก็บถาวร 2011-08-27 ที่ เวย์แบ็กแมชชีน, An Implementation of a Near-Linear Polygon
Triangulation Algorithm for General Polygons
Demo as Flash swf เก็บถาวร 2010-11-10 ที่ เวย์แบ็กแมชชีน,  A Sweep Line algorithm.
หูของรูปหลายเหลี่ยม
การแบ่งรูปหลายเหลี่ยมเป็นรูปหลายเหลี่ยมทางเดียว
ไคด์ออฟบลู

ไคด์ออฟบลู (อังกฤษ: Kind of Blue) เป็นสตูดิโออัลบั้ม ของ ไมล์ส เดวิส ศิลปินเพลงแจ๊ส ทรัมเป็ต อัลบั้มได้รับการเปิดตัวเมื่อวันที่ 17 สิงหาคม ค.ศ. 1959 ผ่านทางค่าย โคลัมเบีย โดยใช้เวลาบันทึกเสียงในวันที่ 2 มีนาคม และ 22 เมษายน ค.ศ. 1959 ที่สตูดิโอถนนหมายโคลัมเบียหมายเลข 30 กรุงนิวยอร์ก ในการบันทึกเสียงประกอบด้วย ไมล์ส เดวิส มือทรัมเป็ต ทำหน้าที่เป็นหัวหน้าวง และสมาชิกร่วมวงอื่นอีกห้าคน ได้แก่ บิล อีแวนส์ มือเปียโน จิมมี คอปป์ มือกลอง พอล แชมเบอรส์ มือเบส จอห์น คอลเทรนและ จูเลียน "แคนนอนบอลล์" แอดเดอร์ลีย์ มือแซ็กโซโฟน และในเครดิตยังประกอบด้วย วินตัน เคลลี ที่เป็นมือเปียโน ในเพลงเดียว
ภายหลังที่บิล อีแวนส์ เข้าร่วมวงกับเดวิส เดวิสได้เริ่มทดลองแจ๊สแบบโมดัล ในอัลบั้ม Milestones (1958) ก่อนจะนำไปสู่การใช้การเรียงลำดับของโน๊ตในสเกลไดอะโทนิคใหม่ทั้งหมดในอัลบั้มนี้ ซึ่งนับว่าแตกต่างจากงานดนตรีช่วงแรกของเขาที่ยึดสไตล์การเล่นแจ๊สแบบฮาร์ดบ็อบ ออกอย่างสิ้นเชิง
ไคด์ออฟบลู ได้กลายเป็นอัลบั้มที่มียอดจำหน่ายสูงสุดของเดวิส และยังเป็นอัลบั้มแจ๊สที่มียอดจำหน่ายสูงที่สุดตลอดกาลอีกด้วย แม้ว่ายอดที่ชัดเจนจะยังไม่ได้รับคำยืนยันอย่างชัดเจนก็ตาม ในวันที่ 7 ตุลาคม ค.ศ. 2008 อัลบั้มนี้ก็ได้รับการยืนยันระดับแผ่นเสียงทองคำขาว x4 จากสมาคมอุตสาหกรรมบันทึกเสียงของสหรัฐ (RIAA)
ไคด์ออฟบลู นับเป็นงานระดับมาสเตอร์พีสของเดวิส ได้รับการยกย่องจากนักวิจารณ์หลายสำนัก ให้เป็นอัลบั้มแจ๊สที่ยิ่งใหญ่ที่สุดเท่าที่เคยมีการบันทึกมา และหนึ่งในอัลบั้มที่ดีที่สุดตลอดกาล อัลบั้มนี้ในเวลาต่อมาก็ได้แผ่อิทธิพลสู่แจ๊ส ร็อก และดนตรีคลาสสิกมากมาย จนได้รับยกย่องให้เป็นหนึ่งในอัลบั้มที่ทรงอิทธิพลที่สุดอัลบั้มเท่าที่มีการบันทึกมาอีกด้วย  ไคด์ออฟบลู นับเป็นหนึ่งใน 50 การบันทึกเสียง ที่ได้รับยกย่องให้เป็นการบันทึกเสียงแห่งชาติ เข้าสู่หอสมุดรัฐสภา สหรัฐอเมริกา และในปี ค.ศ. 2003 อัลบั้มก็ได้ติดอันดับที่ 12 ของนิตยสารโรลลิงสโตน บนหัวข้อ 500 อัลบั้มที่ยิ่งใหญ่ที่สุดตลอดกาล
รายชื่อเพลง

| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "So What" | ไมล์ส เดวิส | 9:04 |
| 2. | "Freddie Freeloader" | ไมล์ส เดวิส | 9:34 |
| 3. | "Blue in Green" | ไมล์ส เดวิส, บิล อีแวนส์ | 5:27 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 4. | "All Blues" | ไมล์ส เดวิส | 11:33 |
| 5. | "Flamenco Sketches" | ไมล์ส เดวิส, บีล อีแวนส์ | 9:26 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 6. | "Flamenco Sketches" (alternate take) | ไมล์ส เดวิส, บีล อีแวนส์ | 9:32 |
| ลำดับ | ชื่อเพลง | ยาว |
| --- | --- | --- |
| 7. | "Freddie Freeloader" (studio sequence 1) | 0:53 |
| 8. | "Freddie Freeloader" (false start) | 1:27 |
| 9. | "Freddie Freeloader" (studio sequence 2) | 1:30 |
| 10. | "So What" (studio sequence 1) | 1:55 |
| 11. | "So What" (studio sequence 2) | 0:13 |
| 12. | "Blue in Green" (studio sequence) | 1:58 |
| 13. | "Flamenco Sketches" (studio sequence 1) | 0:45 |
| 14. | "Flamenco Sketches" (studio sequence 2) | 1:12 |
| 15. | "All Blues" (studio sequence) | 0:18 |
| ลำดับ | ชื่อเพลง | ประพันธ์ | ยาว |
| --- | --- | --- | --- |
| 1. | "On Green Dolphin Street" | บรอนิสลอว์ เคเปอร์, เนด วอชิงตัน | 9:50 |
| 2. | "Fran-Dance" | ไมล์ส เดวิส | 5:49 |
| 3. | "Stella by Starlight" | วิกเตอร์ ยัง, เนด วอชิงตัน | 4:46 |
| 4. | "Love for Sale" | โคล พอร์เตอร์ | 11:49 |
| 5. | "Fran-Dance" (alternate take) | ไมล์ส เดวิส | 5:53 |
| 6. | "So What" (บันทึกเสียงที่ เคอร์เฮาส์ recorded at Kurhaus, The Hague, April 9, 1960) | Miles Davis | 17:29 |
อันดับชาร์ต

บิลบอร์ด (อเมริกาเหนือ)
| Year | Chart | อันดับ |
| --- | --- | --- |
| 1977 | อัลบั้มแจ๊ส | 37 |
| 1987 | ท็อปแจ๊สอัลบั้ม | 10 |
| 2001 | ท็อปอินเทอร์เน็ตอัลบั้ม | 14 |
| 2015 | ไวนิลอัลบั้ม | 3 |
โบราณคดีสโมสร

| --- | --- |
ตรากิเลนเล่นแก้ว
ก่อตั้ง: 2 ธันวาคม พ.ศ. 2450
สํานักงานใหญ่: จังหวัดพระนคร ประเทศสยาม
ผู้ก่อตั้ง: พระบาทสมเด็จพระจุลจอมเกล้าเจ้าอยู่หัว
โบราณคดีสโมสร ก่อตั้งขึ้นเมื่อ วันที่ 2 ธันวาคม พ.ศ. 2450 (รศ. 126)  ระหว่างที่พระบาทสมเด็จพระจุลจอมเกล้าเจ้าอยู่หัว เสด็จพระราชพิธีรัชมังคลาภิเษก ณ พระที่นั่งชั่วคราวสรรเพชญ์มหาปราสาท พระราชวังโบราณ เมืองกรุงเก่า โดยพระบาทสมเด็จพระจุลจอมเกล้าฯ ทรงประชุมในหมู่พระบรมวงศานุวงศ์และข้าราชการ ทรงรับเป็นสภานายก มีพระยาโบราณบุรานุรักษ์ สมุหเทศาภิบาลมณฑลกรุงเก่า เป็นเลขานุการ
แหล่งค้นคว้าเพิ่มเติม

เปเลจจี, มาอูริซีโอ. (2548, ก.ค.-ก.ย.). ยี อี เยรินี กับกำเนิดโบราณดดีสยาม (กนกวรรณ ฤทธิไพโรจน์, แปล). เมืองโบราณ. 31(3): 48-59.